विगतदेखि नै सिण्डिकेटको अन्त्य गर्नका लागि तात्कालिन कृषि विकास मन्त्रालयका प्रशासन महाशाखाका प्रमुख एवं सहसचिव काशीराज दाहालले प्रयास पनि गरेका थिए, सकेनन् । उनले सिण्डिकेटधारीहरुको लिष्ट तयारी गरिहँदा राजनीतिक रुपमा दवाव आयो र उनी पछि हटे । कालीमाटी तरकारी बजारमा कांग्रेस, नेकपा लगायत अन्य दलसँग सम्वन्धित व्यक्तिहरुले नै रहलपहल गरिरहेका कारण त्यो सिण्डिकेट अन्त्य हुँदैन । अहिले किसानहरुले आफूहरुले उत्पादन गरेको तरकारीको मूल्य नपाएको भन्दै कालिमाटी तरकारी तथा फलफूल विकास समितिमा धर्ना दिए । केही समयको धर्नाले खासै प्रभाव पर्ने पनि देखिंदैन । जवसम्म कृषि मन्त्रीले यस विषयलाई तत्काल कडाइ गर्ने पहल गर्दैनन् तवसम्म केही पनि हुने सम्भावना देखिंदैन ।
